CELEX: 22018D0358
Language: el
Date: 2016-07-08 00:00:00
Title: Απόφαση της Μεικτής Επιτροπής του ΕΟΧ, αριθ. 136/2016, της 8ης Ιουλίου 2016, για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2018/358]

15.3.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 73/4
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      ΑΡΙΘ. 136/2016
      της 8ης Ιουλίου 2016
      για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2018/358]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Η εκτελεστική απόφαση (ΕΕ) 2016/158 της Επιτροπής, της 4ης Φεβρουαρίου 2016, σχετικά με τη θέσπιση μεταβατικών μέτρων όσον αφορά ορισμένες εγκαταστάσεις στους τομείς του κρέατος και του γάλακτος στην Κροατία (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Η παρούσα απόφαση αφορά τη νομοθεσία σχετικά με τα κτηνιατρικά θέματα και τα τρόφιμα. Η νομοθεσία σχετικά με τα κτηνιατρικά θέματα και τα τρόφιμα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I και στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
               
            
                  (3)
               
               
                  Η συμφωνία σχετικά με τη συμμετοχή της Δημοκρατίας της Κροατίας στον Ευρωπαϊκό Οικονομικό Χώρο (2) (εφεξής η «συμφωνία διεύρυνσης του ΕΟΧ του 2014») η οποία υπεγράφη στις Βρυξέλλες στις 11 Απριλίου 2014, εφαρμόζεται προσωρινά για τα συμβαλλόμενα μέρη από τις 12 Απριλίου 2014, και η παρούσα απόφαση εφαρμόζεται, επομένως, προσωρινά εν αναμονή της έναρξης ισχύος της συμφωνίας διεύρυνσης του ΕΟΧ του 2014.
               
            
                  (4)
               
               
                  Τα παραρτήματα I και II της συμφωνίας για τον ΕΟΧ θα πρέπει επομένως να τροποποιηθούν αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Στο σημείο 16 [κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου] και στο σημείο 17 [κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου] στο μέρος 6.1 του κεφαλαίου Ι του παραρτήματος I της συμφωνίας για τον ΕΟΧ προστίθεται η ακόλουθη περίπτωση:
      
                  «—
               
               
                  
                     32016 D 0158: Εκτελεστική απόφαση (ΕΕ) 2016/158 της Επιτροπής, της 4ης Φεβρουαρίου 2016, σχετικά με τη θέσπιση μεταβατικών μέτρων όσον αφορά ορισμένες εγκαταστάσεις στους τομείς του κρέατος και του γάλακτος στην Κροατία (ΕΕ L 31 της 6.2.2016, σ. 47).».
               
            Άρθρο 2
      Στο σημείο 54πστ [κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου] του κεφαλαίου XII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
      
                  «—
               
               
                  
                     32016 D 0158: Εκτελεστική απόφαση (ΕΕ) 2016/158 της Επιτροπής, της 4ης Φεβρουαρίου 2016, σχετικά με τη θέσπιση μεταβατικών μέτρων όσον αφορά ορισμένες εγκαταστάσεις στους τομείς του κρέατος και του γάλακτος στην Κροατία (ΕΕ L 31 της 6.2.2016, σ. 47).»
               
            Άρθρο 3
      Τα κείμενα της εκτελεστικής απόφασης (ΕΕ) 2016/158 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 4
      Η παρούσα απόφαση αρχίζει να ισχύει στις 9 Ιουλίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1), ή την ημερομηνία έναρξης ισχύος της συμφωνίας διεύρυνσης του ΕΟΧ του 2014, αναλόγως του ποια ημερομηνία είναι μεταγενέστερη.
      Εν αναμονή της έναρξης ισχύος της συμφωνίας διεύρυνσης του ΕΟΧ του 2014, η παρούσα απόφαση εφαρμόζεται προσωρινά από τις 9 Ιουλίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ.
      Άρθρο 5
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 8 Ιουλίου 2016.
         
            
               Για τη Μεικτή Επιτροπή του ΕΟΧ
            
            
               Η Πρόεδρος
            
            Bergdís ELLERTSDÓTTIR
         
      
      
         (1)  ΕΕ L 31 της 6.2.2016, σ. 47.
      
         (2)  ΕΕ L 170 της 11.6.2014, σ. 5.
      
         (*1)  Δεν έχουν αναφερθεί συνταγματικές απαιτήσεις.